stanford-oval/wikipedia huggingface dataset:
Rajiv Kapoor

| Rajiv Kapoor |
| --- | --- |
 Rajiv Kapoor vuonna 2016.
Henkilötiedot
Koko nimi:  Rajiv Raj Kapoor
Syntynyt: 25. elokuuta 1962 Bombay, Bombay, Intia
Kuollut: 9. helmikuuta 2021 (58 vuotta) Mumbai, Maharashtra, Intia
Ammatti:  elokuvanäyttelijä, elokuvatuottaja, elokuvaohjaaja
Puoliso:  Aarti Sabharwal  (vih. 2001; ero 2003)
Sukulaiset:  Kapoorin perhe
Näyttelijä
Aktiivisena:  1983–1999
Merkittävät roolit:  Narendra Sahay Ram Teri Ganga Maili
Aiheesta muualla
IMDb 
AllMovie
Rajiv Raj Kapoor (hindiksi राजीव राज कपूर, Rajīv Rāj Kapūr; 25. elokuuta 1962 Bombay – 9. helmikuuta 2021 Mumbai) oli intialainen elokuvanäyttelijä, -tuottaja ja -ohjaaja, joka työskenteli hindinkielisten elokuvien parissa. Hänet tunnettiin parhaiten roolistaan menestyselokuvassa Ram Teri Ganga Maili (1985). Hän oli näyttelijä ja elokuvantekijä Raj Kapoorin nuorin poika.
Kapoor kuoli sydäninfarktiin 58-vuotiaana.
Filmografia > Näyttelijä

| --- | --- |
 Ek Jaan Hain Hum (1983)  Aasmaan (1984)  Mera Saathi (1985) ... Shyam  Lava (1985)  Zabardast (1985)  Ram Teri Ganga Maili (1985)  Lover Boy  (1985)  Preeti (1986) :  Zalzala (1988)  Hum To Chale Pardes (1988)  Shukriyaa (1988)  Naag Nagin (1989)  Zimmedaaar (1990)  Aag Ka Dariya (1990)  Toolsidas Junior (2021)
Filmografia > Tuottaja

Henna (1991)
Prem Granth (1996)
Aa Ab Laut Chalen (1999)
Filmografia > Leikkaaja

Prem Granth (1996)
Aa Ab Laut Chalen (1999)
Filmografia > Apulaisohjaaja

Biwi-O-Biwi (1981)
Prem Rog (1982)
Filmografia > Ohjaaja

Prem Granth (1996)
Aiheesta muualla

Wikimedia Commonsissa on kuvia tai muita tiedostoja aiheesta .
Rajiv Kapoor Internet Movie Databasessa. (englanniksi)
Rajiv Kapoor Allmoviessa (englanniksi)
Rocío Soto

Rocío Soto
Rocío Soto (s. 21. syyskuuta 1993) on chileläinen jalkapalloilija. Hän on pelipaikaltaan puolustaja. Hän on pelannut Chilen naisten maajoukkueessa vuoden 2019 MM-kilpailujen päättyessä 35 maaottelua ja tehnyt niissä yhden maalin. MM-kilpailuissa hän pelasi yhden ottelun kokonaan ja tuli yhden lopussa vaihtopelaajana kentälle.
Soto siirtyi vuonna 2018 kotimaansa Colo-Colosta edustamaan espanjalaisseura Zaragozaa.
Robert Tappan Morris

Robert Tappan Morris vuonna 2008
Robert Tappan Morris (s. 8. marraskuuta 1965) on Massachusettsin teknillisen korkeakoulun professori. Morris tunnetaan muun muassa hänen vuonna 1988 luomastaan haittaohjelmasta (Morris-mato), joka on tiettävästi ensimmäinen ikinä luotu ja levitetty tietokonemato internetissä.
Robbie Grabarz

| Mitalit | Mitalit | Mitalit |  |
| --- | --- | --- | --- |
|  Robbie Grabarz EM-kilpailuissa 2012. |  Robbie Grabarz EM-kilpailuissa 2012. |  Robbie Grabarz EM-kilpailuissa 2012. |  |
Maa:   Yhdistynyt kuningaskunta
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | korkeushyppy |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Portland 2016 | korkeushyppy |  |
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | korkeushyppy |  |
|  Hopeaa | Amsterdam 2016 | korkeushyppy |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Belgrad 2017 | korkeushyppy |  |
Robert Grabarz (s. 3. lokakuuta 1987 Lontoo, Englanti) on brittiläinen korkeushyppääjä. Hänen ennätyksensä ulkoradoilla on Lausannen Timanttiliigan kilpailussa kesällä 2012 hypätty 237 cm. Sisäratojen ennätys on aiemmin samana vuonna hypätty 234 cm.
Grabarz löi itsensä salamannopeasti läpi maailman kärkeen talvella 2012 hypättyään Wuppertalissa kutsukilpailussa sisäratojen ennätyksensä 234 cm. Hänen halliennätyksensä oli ollut ennen kauden alkua 225 cm. Hän sijoittui sisäratojen MM-kilpailuissa Istunbulissa kuudenneksi. Ensimmäisen arvokisamitalinsa Grabarz otti Helsingin EM-kisoissa voitettuaan kultaa tuloksella 231 cm. Lontoon olympialaisissa hän sijoittui alun perin kolmanneksi tuloksella 229, mutta nousi myöhemmin Ivan Uhovin dopinghylkäyksen jälkeen hopeamitalistiksi. Seuraavana vuonna hän oli Göteborgin EM-hallikilpailuissa kuudes ja Moskovan MM-kilpailuissa alun perin kahdeksas, mutta nousi myöhemmin Uhovin hylkäyksen jälkeen seitsemänneksi. Grabarz sai hopeaa sisäratojen MM-kilpailuissa Portlandissa 2016 tuloksella 233. Amsterdamin EM-kilpailuissa 2016 Grabarz sai hopeaa ylitettyään 229. Rio de Janeiron olympialaisissa hän sijoittui neljänneksi tuloksella 233. Belgradin EM-hallikilpailuissa 2017 hän saavutti hopeaa hypättyään 230. Lontoon MM-kilpailuissa 2017 hän sijoittui kuudenneksi, Birminghamin sisäratojen MM-kilpailuissa 2018 yhdeksänneksi ja kansanyhteisön kisoissa 2018 12:nneksi.
Grabarz voitti Britannian-mestaruuden ulkoradoilla 2012, 2013, 2015, 2016 ja 2017 sekä sisäradoilla 2013 ja 2014.
Brabarz lopetti urheilu-uransa keväällä 2018.
Rheinfelden

Rheinfelden tarkoittaa muun muassa seuraavaa:
Rheinfelden (Baden), kaupunki Etelä-Saksassa, Reinin rannalla
Rheinfelden (Sveitsi), kaupunki Pohjois-Sveitsissä, Reinin rannalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rheinfelden”, voi hakea sivunnimihaulla, laajalla sivunnimihaulla tai tekstihaulla.
Robert Taub

Robert Taub (s. 1955) on yhdysvaltalainen pianisti. Hän on levyttänyt muun muassa Ludwig van Beethovenin ja Aleksandr Skrjabinin pianosonaattien kokonaislevytykset. Hän on ansioitunut myös uudemman musiikin, kuten Milton Babbittin teosten tulkitsijana. Hän on esiintynyt useiden orkesterien kanssa. James Levinen johtaman Metropolitan-oopperan orkesterin kanssa hän kantaesitti Babbittin toisen pianokonserton.
Taub on valmistunut Princetonin yliopistosta ja Juilliard Schoolista.
Reclassified

| Reclassified Iggy Azalea |
| --- | --- | --- |

Studioalbumin tiedot
 Äänitetty : 2013–2014
 Julkaistu: 21. marraskuuta 2014
 Tuottaja(t): The Invisible Men, The Arcade, 1st Down, The Messengers, Stargate, Reeva & Black, Saltwives, Darryl Reid
 Tyylilaji: hip hop, EDM, trap
 Kesto: 41.00
 Levy-yhtiö: Virgin EMI (Kansainvälinen), Def Jam Recordings (Yhdysvallat), Hustle Gang, Turn First
Iggy Azalean muut julkaisut
| The New Classic 2014 | Reclassified 2014 | Survive the Summer 2018 |
Singlet albumilta Reclassified
 ”Beg for It” Julkaistu: 24. lokakuuta 2014  ”Trouble” Julkaistu: 24. helmikuuta 2015
Reclassified on australialaisräppäri Iggy Azalean uusintapainos hänen The New Classic-debyyttialbumista. Sen julkaisi kansainvälisesti Virgin EMI Records ja Yhdysvalloissa Def Jam Recordings 21. marraskuuta 2014. Alkuperäisjulkaisua seitsemän kuukautta myöhemmin julkaistuna Reclassified sisältää viisi uudelleennauhoitettua kappaletta. Azalea ilmoitti uudelleenjulkaisustaan Instagram-päivityksessään, jossa näkyy albumin kansikuva. "Reclassified" tuli saataville ennakkotilattavana 25. lokakuuta 2014 ja sen ensimmäinen single Beg For It julkaistiin Yhdysvalloissa digitaalisesti ladattavana samana päivänä.
Kappaleet

We in This Bitch – 4.10
Work – 3.43
Change Your Life – 3.40 (feat. T.I.)
Beg for It – 2.58 (feat. MØ)
Black Widow – 3.29 (feat. Rita Ora)
Trouble – 2.46 (feat. Jennifer Hudson)
Don’t Need Y’all – 3.33
Rolex – 3.23
Iggy SZN – 3.20
Fancy – 3.19 (feat. Charli XCX)
Heavy Crown – 3.52 (feat. Ellie Goulding)
Bounce – 2.47
Arvostelut

Allmusic:
New York Daily News:
Käännös suomeksi
Riipanlampi

| Riipanlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°21′06″N, 27°06′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  Riipanoja Ala-Kuhaseen 
Järvinumero:  14.973.1.008
Mittaustietoja
Pinnankorkeus:  111 m  
Pituus:  810 m  
Leveys:  310 m  
Rantaviiva:  2,028 km  
Pinta-ala:  12,067 ha  
Saaria:  ei saaria 
 fiRiipanlampi 
Riipanlampi  on Etelä-Savossa Mikkelissä  Sydänmaanpohjan lähellä sijaitseva lampi.
Maantietoa

Lampi on 810 metriä pitkä, 310 metriä leveä, ja sen pinta-ala on 12,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 2,0 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ala-Kuhasen valuma-alueeseen (14.973) se kuuluu. Lammen vedenpinnan korkeus on 111 metriä mpy.
Robert Tear

Robert Tear CBE (8. maaliskuuta 1939 Barry, Wales – 29. maaliskuuta 2011) oli brittiläinen tenori, kapellimestari ja kirjailija. Hän lauloi oopperaa, oratoriota ja resitaaliohjelmistoa.
Tear pääsi kuorostipendillä King's Collegeen, Cambridgen yliopistoon. Vuonna 1961 hän liittyi David Willcocksin aloitteesta St Paulin katedraalin kuoroon. 1960-luvun alkupuolella Tear sai osakseen Benjamin Brittenin sekä Peter Pearsin huomion ja liittyi English Opera Groupiin. Hän loi Misaelin roolin oopperassa The Burning Fiery Furnace (1966) ja Nuoremman pojan roolin oopperassa The Prodigal Son (1968). Vuonna 1970 hän sai luotavakseen Dov'n roolin Michael Tippettin oopperassa The Knot Garden. Säveltäjiin, joiden oopperoissa Tearilla oli rooleja, kuuluivat myös muiden muassa Pjotr Tšaikovski, Sergei Prokofjev, Igor Stravinsky, Richard Wagner, Alban Berg, Richard Strauss, Wolfgang Amadeus Mozart, Bedřich Smetana ja Leoš Janáček. Giuseppe Verdiltä Tear esiintyi Falstaffissa (rooli Dr Caius) Covent Gardenissa vuonna 2003 ja Giacomo Puccinilta Turandotissa (rooli keisari Altoum) viimeisekseen jääneessä esiintymisessään Royal Opera Housessa vuonna 2009. Glyndebournen festivaalilla hän teki ensimmäisen esiintymisensä vuonna 1989 Aschenbachina Brittenin Kuolema Venetsiassa -oopperassa. Tear loi myös kansainvälisen uran ja levytti laajalti. Kaikkiaan hän esiintyi yli 250:llä levytyksellä. Konserttiohjelmistoa hän tulkitsi muiden muassa John Dowlandilta, Mozartilta, Ludwig van Beethovenilta, Janáčekilta, Gustav Mahlerilta ja Richard Rodney Bennettiltä. Vuonna 2004 hän juhlisti 65-vuotispäiväänsä Wigmore Hallissa pitämänsä resitaalin merkeissä; resitaali omistettiin Brittenin, Jonathan Doven ja Madeleine Dringin lauluille.
Työskentelyn kapellimestarina Tear aloitti Minneapolisissa vuonna 1985. Myös lukuisat brittiorkesterit kiinnittivät hänet johtamaan. Kirjoittajana Tear julkaisi runoutta sekä muistelmanomaiset teokset Tear Here (1990) ja Singer Beware (1995). Hän myös piirsi, maalasi ja omisti brittiläisten vesivärimaalausten kokoelman, johon kuului töitä muiden muassa John Robert Cozensilta, Samuel Palmerilta ja William Blakelta. Tear työskenteli vierailevana professorina Royal Academy of Musicissa.
Tear oli Brittiläisen imperiumin ritarikunnan komentaja vuodesta 1984. Hän oli vuodesta 1961 naimisissa vaimonsa Hilaryn kanssa, ja parilla oli kaksi tytärtä. Hilary jäi leskeksi Tearin kuollessa 72-vuotiaana. Tear oli ennen kuolemaansa sairastanut ruokatorven syöpää.
Recluse Crew

| Recluse Crew> Tiedot |
| --- | --- |
Kotipaikka:  Suomi
Jäsenet:  BennyBen   Flam   Jake the Break   Staffro  
Levy-yhtiö:  Kool Kat Records  
Recluse Crew on suomalainen hiphop-tuottajakollektiivi, jonka muodostavat BennyBen, Flam, Jake the Break ja Staffro. Kokoonpano tunnetaan etenkin samplepohjaisesta boom bap -tuotannostaan, jossa kuuluvat vaikutteet 1980- ja 1990-luvun hiphopista.
Recluse Crew sai alkunsa 2000-luvun alussa Raumalla, josta ryhmän kaikki jäsenet ovat alun perin kotoisin. BennyBen ja Staffro perustivat vuonna 1999 duon Kivat Pojat, jonka ympärille kollektiivi alkoi muodostua.
Vuonna 2005 Recluse Crew julkaisi The Art of Raw Sound -nimisen albumin yhdysvaltalaisen Synoptic Pressure -rapryhmän kanssa. Levy julkaistiin Suomessa, Japanissa ja Iso-Britanniassa.
Pitkäsoiton levyjulkkareita juhlittiin marraskuussa 2005 break-tapahtuma Helsinki Battlen yhteydessä Helsingin Nosturissa. Samassa tapahtumassa nähtiin myös yhdellä viimeisistä keikoistaan [detroit]]ilainen tuottaja J Dilla, joka on yksi kollektiivin tärkeimmistä innoittajista ja esikuvista.
The Art of Raw Sound sai radiosoittoa yli kymmenessä eri maassa. Lisäksi brittiläinen musiikkilehti Notion nosti albumin yhdeksi vuoden parhaimmista hiphop-levyistä vuonna 2006.
Levy nousi muun muassa japanilaisen levyjakelija Diskunionin hiphop-listan ykköseksi kolmeksi viikoksi myyden myöhemmin yhteensä tuhansia kopioita maailmanlaajuisesti.
Vuonna 2012 tuolloin kolmihenkisen Recluse Crew:n jäsenet liittyivät osaksi laajempaa HKI Crates -tuottajakollektiivia. Myöhemmin samana vuonna Recluse Crew sai uudestaan neljännen jäsenen, kun BennyBen teki paluun kollektiiviin.
Vuonna 2014 Recluse Crew oli mukana yhdysvaltalaisen räppärin ja aktivistin Awkwordin Worldview-levyllä, jonka kaikki tuotot menivät aseväkivallan vähentämiseen Yhdysvalloissa. Levyllä oli mukana hiphopin suurnimiä kuten KRS-One sekä Sean Price.
Vuonna 2017 Recluse Crew julkaisi kakkosalbuminsa More Raw:n saksalaisen Vinyl Digitalin kautta. Kahdeksan raidan mittaisella kokonaisuudella vierailivat muun muassa yhdysvaltalaiset underground-räppärit Kurious, Mellow Man Ace, Basement Chemists ja Dispute One.
Kotimaassaan Suomessa Recluse Crew on tehnyt laajasti yhteistyötä eri artistien kanssa. Yhteistyökumppaneihin lukeutuvat muun muassa Paleface, Juno, Pyhimys, Saara Aalto, Janna, Stepa, Lyömättömät, Elastinen sekä Gasellit.
Recluse Crew:n jäsenet ovat lisäksi tehneet musiikkia myös musikaaleihin, mainoksiin sekä elokuviin. Näistä tunnetuin on Aku Louhimiehen Vuosaari-elokuva.
Diskografia > Albumit

Recluse Crew & Synoptic Pressure: The Art of Raw Sound, Kool Kat Records (2005)
Recluse Crew: More Raw, Vinyl Digital (2017)
Diskografia > Singlet

Recluse Crew & Synoptic Pressure: Perfect Imbalance / The Process, Kool Kat Records (2005)
Recluse Crew: Embrace featuring Disputeone, Vinyl Digital (2016)
Rodney Williams

Rodney Williams vuonna 2017.
Rodney Errey Lawrence Williams on antiguabarbudalainen poliitikko, joka toimii maansa kenraalikuvernöörinä vuodesta 2014. Hän on koulutukseltaan lääkäri.
Williams syntyi Swetesissä, Antigualla. Hänen isänsä oli yksi maan pitkäaikaisimpia kansanedustajia. Hän seurasi isäänsä kansanedustajana 1984 tämän traagisen kuoleman jälkeen. Hänkin palveli kansanedustajana 20 vuoden ajan, ja oli ministeri vuosina 1992–2004.
Rodoald

Rodoald oli Lombardian kuningas Italiassa, joka nousi valtaistuimelle isänsä Rotharin jälkeen vuonna 654. Hänen sanottiin olleen irstas, ja hänet salamurhasi vuonna 653 erään hänen rakastajansa aviomies. Aripert valittiin katolisen kirkon tuella Rodoaldin seuraajaksi.
Rodney Soher

| Mitalit> Maa:   Yhdistynyt kuningaskunta.Miesten rattikelkkailu. Olympialaiset  | Mitalit> Maa:   Yhdistynyt kuningaskunta.Miesten rattikelkkailu. Olympialaiset  | Mitalit> Maa:   Yhdistynyt kuningaskunta.Miesten rattikelkkailu. Olympialaiset  | Maa:   Yhdistynyt kuningaskunta> Miesten rattikelkkailu. |
| --- | --- | --- | --- |
|  Hopeaa | Chamonix 1924 | neljän-miehen kelkka |  |
Rodney Ewart Soher (27. marraskuuta 1893 – 25. tammikuuta 1983) oli brittiläinen rattikelkkailija, joka kilpaili 1920-luvun alkupuolella.
Soher tuli rikkaasta angloamerikkalaisesta pankkiiriperheestä. Hänellä oli Ison-Britannian ja Yhdysvaltojen kaksoiskansalaisuus. Soher palveli Punaisessa ristissä Ensimmäisen maailmansodan aikana ja sodan jälkeen hän opiskeli lakia Cambridgen yliopistossa. Hän oli sen verta varakas, että rahoitti itse urheilusuorituksensa ja pelasi korkeatasoista tennistä ja squashia sekä purjehti omalla 6 metrisellä kilpaveneellään. Myöhemmin Soher vietti ympäri maailmaa seurapiirielämää omistamillaan asunnoillaan ja jakoi Beverly Hillsin kodin yhdessä Oscar-palkitun näyttelijän Edmund Gwennin kanssa.
Vuoden 1924 talviolympialaisissa Soher voitti hopeaa neljän miehen kelkasta ajalla 5.48,83 yhdessä Thomas Arnoldin, Ralph Broomen ja Alexander Richardsonin kanssa.
Avengers: Age of Ultron

| Avengers: Age of Ultron |
| --- | --- |

Ohjaaja:  Joss Whedon
Käsikirjoittaja:  Joss Whedon
Perustuu:  Stan Leen ja Jack Kirbyn sarjakuvaan Kostajat
Tuottaja:  Kevin Feige
Säveltäjä:   Brian Tyler  Danny Elfman 
Kuvaaja:  Ben Davis
Leikkaaja:   Jeffrey Ford  Lisa Lassek 
Tuotantosuunnittelija:  Charles Wood
Pukusuunnittelija:  Alexandra Byrne
Pääosat:   Robert Downey Jr.  Chris Hemsworth  Mark Ruffalo  Chris Evans  Scarlett Johansson  Jeremy Renner  Don Cheadle  Aaron Taylor-Johnson  Elizabeth Olsen  Paul Bettany  Cobie Smulders  Anthony Mackie  Hayley Atwell  Idris Elba  Stellan Skarsgård  James Spader  Samuel L. Jackson 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2015-04-1313. huhtikuuta 2015 (Los Angeles)  2015-04-2222. huhtikuuta 2015 (Suomi)  2015-05-011. toukokuuta 2015 (Yhdysvallat)  
Kesto:  141 minuuttia
Alkuperäiskieli:  englanti
Budjetti:   316 miljoonaa dollaria  267 miljoonaa dollaria 
Tuotto:  1,403 miljardia dollaria
Edeltäjä:  The Avengers
Seuraaja:  Avengers: Infinity War
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Avengers: Age of Ultron on vuonna 2015 ensi-iltansa saanut yhdysvaltalainen supersankarielokuva, joka perustuu Marvel Comicsin luomaan Kostajat-supersankariryhmään. Se on jatko-osa vuoden 2012 elokuvalle The Avengers ja Marvel Cinematic Universen (MCU) yhdestoista elokuva ja toisen vaiheen viides elokuva. Sen on ohjannut ja käsikirjoittanut Joss Whedon. Keskeisissä rooleissa esiintyvät Robert Downey Jr., Chris Hemsworth, Mark Ruffalo, Chris Evans, Scarlett Johansson, Jeremy Renner, Don Cheadle, Aaron Taylor-Johnson, Elizabeth Olsen, Paul Bettany, Cobie Smulders, Anthony Mackie, Hayley Atwell, Idris Elba, Stellan Skarsgård, James Spader ja Samuel L. Jackson. Elokuvassa Kostajien on kokoonnuttava yhteen kukistaakseen Ultron, mekaaninen tekoäly, jonka päämääränä on tuhota ihmiskunta.
Elokuva julkistettiin toukokuussa 2012, The Avengersin suosion myötä. Whedon, joka ohjasi edellisen elokuvan, tuotiin mukaan elokuussa ja elokuvan ensi-ilta päätettiin. Huhtikuuhun 2013 mennessä, Whedon oli saanut valmiiksi käsikirjoituksen luonnoksen ja näyttelijöiden valinta alkoi kesäkuussa Downey Jr.:n valinnan myötä. Toinen kuvausryhmä aloitti kuvaukset helmikuussa 2014 Etelä-Afrikassa, ja pääasialliset kuvaukset alkoivat maaliskuussa jatkuen elokuuhun 2014. Elokuva kuvattiin pääasiassa Shepperton Studiolla Surreyssä, Englannissa. Lisämateriaali kuvattiin Italiassa, Etelä-Koreassa, Bangladeshissa ja muualla Englannissa.
Elokuvan ensi-ilta oli 13. huhtikuuta 2015 Hollywoodin Dolby Theatressa. Suomessa sen ensi-ilta oli 22. huhtikuuta 2015, kun taas Yhdysvalloissa se saapui elokuvateattereihin 1. toukokuuta 2015. Jatko-osa, Avengers: Infinity War, sai ensi-iltansa 27. huhtikuuta 2018, toisen jatko-osan, Avengers: Endgamen, saatua ensi-iltansa 26. huhtikuuta 2019.
Tuotanto > Whedon

Ennen työskentelyään The Avengersin parissa Whedon tunnettiin televisiosarjoistaan Buffy, vampyyrintappaja (1997–2003), Angel (1999–2004), Firefly (2002) ja Dollhouse (2009–2010). Television ulkopuolella hänet tunnettiin Serenityn ohjaaja-käsikirjoittajana ja musikaalin Dr. Horrible’s Sing-Along Blog tekijänä. Sarjakuvamaailmassa Whedon tunnettiin Astonishing X-Men (2004–2007) -sarjakuvan kirjoittajana ja Buffyn tarinaa jatkavan Buffy the Vampire Slayer Season Eight -sarjakuvan luojana. Whedon on luonut monia vahvoja naishahmoja, joista etenkin Buffy Summers, Willow Rosenberg, Faith Lehane, Zoë Washburne ja Echo ovat tunnettuja. Kun Whedonilta kysyttiin aiheesta, hän sanoi: ”Kun joku tunnetaan vahvojen naishahmojen luomisesta, muilla on tapana lokeroida se ja sanoa, että se on ainoa asia mitä hän tekee. Minulla on tapana luoda inhimillisiä hahmoja.” Lisäksi hänellä on tapana tappaa luomiaan hahmoja kirjoituksessaan. Tästä hän sanoi: ”Olen tappanut sekä mies- että naishahmoja, halusin tai en, ja olen saanut sellaisen maineen, johon olen jo varsin kyllästynyt. Mutta fakta on tämä: jos en anna hahmoilleni kunnon kipua, menetystä, vastoinkäymisiä ja joskus kunnon surua, niin en ole tarinankertoja.”
Whedon toimi konsulttina Marvelin Age of Ultronia edeltävissä elokuvissa. Hän kirjoitti dialogia Thor: The Dark Worldiin, ohjasi Captain America: The Return of the First Avengerin lopputekstien jälkeisen kohtauksen, ja ehdotti James Gunnille, että tämä tekisi Guardians of the Galaxystä ”oudomman” luettuaan aikaisen luonnoksen käsikirjoituksesta.
Tuotanto > Kehitys

| 0 | 1 | 2 |
| --- | --- | --- |
| ” | Minun tulee tehdä elokuvani olettaen, että yleisö on nähnyt vain [The Avengersin] tai ehkei edes sitä. En voi olettaa, että kaikki ovat nähneet Thorin [The Dark World], Captain American [The Return of the First Avenger] ja Iron Manin [3] siinä välissä. Minun pitää siirtyä elokuvasta toiseen ja olla uskollinen kaikelle tapahtuneelle, kuitenkin olematta orjallinen sille... Malli, jonka pohjalta yritän rakentaa, johtotähteni, on Kummisetä osa II, joka on hyvin erilainen elokuva [Kummisetään verrattuna] ja jossa tapahtui paljon asioita elokuvien välissä. Tietoa [Kummisedästä] ei kuitenkaan tarvitse: se on itse elokuvassa. | ” |
– Joss Whedon kysyttäessä elokuvan jatkuvuudesta. 
Lokakuussa 2011 Marvel Studiosin presidentti Kevin Feige sanoi: ”Iron Man 3 on ensimmäinen elokuva tässä saagassa, jota me kutsumme kakkosvaiheeksi, joka huipentuu, jos Luoja suo, Avengers 2:ssa.” Maaliskuussa 2012 Joss Whedon, ensimmäisen The Avengers -elokuvan ohjaaja, totesi haluavansa sen jatko-osan olevan ”pienempi, henkilökohtaisempi, tuskallisempi; olemalla se seuraava juttu mitä näille hahmoille pitäisi tapahtua, ei vain uudelleenkyhäelmä siitä, mikä näytti toimivan aiemmin. Omaamalla teeman, joka on täysin tuore ja itselleen yhtenäinen." Feige kertoi The Avengersin ensi-illassa, että studiolla oli optio Whedonin palaamisesta ohjaajaksi. Ensimmäisen elokuvan onnistuneen julkaisun jälkeen toukokuussa 2012 Disneyn toimitusjohtaja Bob Iger ilmoitti jatko-osan olevan kehitteillä. Vaikka suurimmalla osalla elokuvan näyttelijöistä oli sopimus mahdollisesta jatko-osasta, Robert Downey Jr:lla ei ollut, sillä hänen neljän elokuvan mittainen sopimuksensa päättyi Iron Man 3:een.
San Diego Comic-Con International -tapahtumassa 2012 Joss Whedon sanoi olevansa epävarma ohjaamisen suhteen sanoen: ”En ole vielä päättänyt Avengers 2:n ohjaamisesta. Minulla on liian hauskaa tämän [Firefly-tapaaminen] kanssa nyt.” Kuitenkin elokuussa 2012, Iger ilmoitti Whedonin ohjaavan ja käsikirjoittavan jatko-osan sekä kehittävän televisiosarjan S.H.I.E.L.D. Agentit ABC:lle. Myöhemmin elokuussa Disney päätti ensi-illaksi 1. toukokuuta 2015. Kun Whedonilta kysyttiin hänen päätöksestään palata, hän vastasi: ”Avengers 2, se ei ollut vaikea valinta. Ajattelin kauan, että 'No, ei se tule tapahtumaan.' Sitten kun aloin varsinaisesti harkitsemaan sitä, oli selvää, että halusin epätoivoisesti kertoa lisää näistä hahmoista, olisi ollut helppoa sanoa ei ja oli mahtavan helppoa sanoa kyllä.” Whedon sanoi, että heidän tarkoituksenaan oli, että elokuvan tuotanto ei olisi niin hosuttu kuin ensimmäisen osan.
Whedon ilmoitti joulukuussa 2012, että hän oli saanut valmiiksi elokuvan hahmotelman. Jameson Dublin International 2013 -elokuvafestivaaleilla helmikuussa, Whedon sanoi, että kuolema olisi yksi elokuvan teemoista. Maaliskuussa Whedon sanoi elokuvien Imperiumin vastaisku ja Kummisetä osa II toimivan hänen inspiraatioinaan.